b'\n_START_ARTICLE_\nKarantania\n_START_SECTION_\nZasnova\n_START_PARAGRAPH_\nUvr\xc5\xa1\xc4\x8da se v kategorijo brezpilotnih letal kratkega dosega za pritajeno takti\xc4\x8dno delovanje, kar ji omogo\xc4\x8da tih elektri\xc4\x8dni pogon, majhne dimenzije in radarska neopaznost zaradi same zasnove in materiala (ogljikova vlakna in kevlar) ogrodja. Primarno je zasnovana za potrebe slovenske vojske za naslednje naloge: ISR podpora (zbiranje obve\xc5\xa1\xc4\x8devalnih podatkov, nadzor in izvidni\xc5\xa1tvo) na prvi obrambni \xc4\x8drti, varovanje perimetra voja\xc5\xa1kih baz, nadzor meja in obale ter protiteroristi\xc4\x8dni nadzor. Poleg tega je primerna tudi za raznovrstne civilne naloge na podro\xc4\x8dju nadzora zra\xc4\x8dnega prostora, civilne za\xc5\xa1\xc4\x8dite, komunikacij in okoljskega nadzora._NEWLINE_Standardna oprema obsega triosno \xc5\xbeiroskopsko stabilizirano in kardansko vpeto koristno breme s \xc5\xa1iroko paleto dnevnih in no\xc4\x8dnih senzorjev. V bloku je tudi name\xc5\xa1\xc4\x8den avtonomni GPS/INS navigacijski sistem, ki omogo\xc4\x8da \xc5\xa1tevilne operativne na\xc4\x8dine._NEWLINE_Komunikacija med letalom in prenosno bazno postajo poteka preko dveh neodvisnih komunikacijskih kanalov: ozkopasovna povezava (30 kB/s) je namenjena prenosu krmilnih signalov od postaje do letala in sprejemanju podatkov o stanju (od letala do postaje), medtem ko je \xc5\xa1irokopasovna povezava (do 1 MB/s) namenjena prenosu podatkov med senzorji letala in postajo._NEWLINE_Sistem upravljata dva operaterja.\n_START_SECTION_\nZgodovina\n_START_PARAGRAPH_\nPrototip je do sedaj naletel pribli\xc5\xbeno 20 ur.\n_START_SECTION_\nUporabniki\n_START_PARAGRAPH_\nPotencialna raba v slovenski vojski.'